‘‘বিয়ে-টিয়ের প্ল্যান করার দরকার নেই। বাচ্চার জন্ম দাও।’’ সলমনকে এমনই পরামর্শ দিলেন তাঁর একদা নায়িকা রানি মুখোপাধ্যায়। সেই সময় সেখানে উপস্থিত ছিলেন শাহরুখ খানও। রানির এমন কথা শুনে হেসে ফেলেন সল্লু মিঁয়া। আসলে সবটাই নিখাদ রসিকতা। একটি রিয়েলিটি শোয়ের শ্যুটিংয়ে এভাবেই একদা সহ-অভিনেতাকে লেগ পুল করলেন রানি। 

এই বিষয়ে অন্যান্য খবর

হাঁচি দিয়েই প্রেমে ব্যাঘাত! সলমন শোনালেন ব্যক্তিগত এক দুঃখের গল্প


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, সলমন খানের ওই রিয়েলিটি শোয়ের নাম ‘দশ কা দম’। এখনও ওই এপিসোডটির সম্প্রচার হয়নি। তবে সোশ্যাল মিডিয়ায় ভাইরাল হয়ে যায় ওই এপিসোডটি। 
দেখা যায়, স্টেজে কিং খান ও ভাইজান বাচ্চাদের ন্যাপি বদলানোর খেলা খেলছিলেন। সেই খেলায় শাহরুখকে হারিয়ে দেন সলমন। আর তখনই রসিকতা করে রানি বলে ওঠেন ওই কথা। 
এছাড়াও মেয়েদের হৃদয় জয় করতে হলে সব সময় রাগী ভঙ্গিতে কথা না বলাই ভাল। ভাল করে কথা বললেই জয় করা যায় মেয়েদের মন। উত্তরে সলমন জানিয়ে দেন, তিনি ভাল করেই কথা বলেন মেয়েদের সঙ্গে।